สวัสดีเพื่อนๆพี่ๆชาวนักชิมแห่ง wongnai.com ทุกท่านครับ 
ผม Captain Ton ขออาสาส่งความสุขให้ทุกท่านกันอีกครั้งครับ 
สามารถติดตามรีวิวต่างๆของผมได้ที่ http://www.facebook.com/CaptainTonEatTravel และ IG ค้นหา Captain_Ton ได้เลยครับ มาติดตามความอร่อยกับผมกันเยอะๆนะครับ 

คำว่า"บุฟเฟต์" ราวกับความสุขของเหล่าคนชอบกินและชอบความคุ้ม วันนี้ผมจะพาทุกคนมาหาความสุขกันที่ร้าน MK Buffet สาขาฟิวเจอร์ปาร์รังสิตกันครับเพราะว่าที่นี่เป็นสาขาเดียวที่มีสุกี้บุฟเฟ่ต์ ให้ทานได้ไม่อั้นตลอดทั้งวัน และทุกวันทำการ ต่างจากสาขาอื่นที่ยกเว้นเสาร์-อาทิตย์บ้าง แต่มาที่นี่ได้ทานชัวร์ครับ 

ส่วนราคานั้นก็มี 2 ราคาตามช่วงเวลาได้แก่ 10.00-17.00ราคา319บาท net และหลัง 17.00เป็นต้นไป 349บาท net 
จะไปทานเวลาไหนต้องจ่ายเท่าไหร่ก็ต้องวางแผนให้ดีนะครับ ส่วนเรื่องอาหารนั้นก็มีมากมายหลากหลายมาก ดูจากรูปแล้วกันนะครับ 

เข้ามาถึงในร้านก็เลือกที่นั่งได้ตามสะดวกเลย แต่ว่ามาเที่ยงๆแบบนี้คนเยอะมากหาที่นั่งแทบไม่ได้เลย เข้ามานั่งเกือบในสุดเลย 

สักพักพนักงานก็จะมาสอบถามว่ารับเป็นบุฟเฟต์ หรือ A la carte มาถึงถิ่นขนาดนี้แล้วก็ต้องจัดเต็ม!!! 
ก่อนทานก็ต้องอ่านกฎระเบียบการทานด้วยนะครับ มิเช่นนั้นท่านอาจจะถูกปรับเอาได้ เดี๋ยวหาว่าไม่เตือนนะ 
สั่งเมนูที่ท่านคิดว่าอยากทาน อร่อย และคุ้ม จัดเต็มด้วย สมุดตามในฉัน(เมนู)ได้เลย 

ไม่นานนักหม้อน้ำซุปสีแดงอันเป็นเอกลักษณ์ก็ถูกยกออกมาพร้อมน้ำซุปในหม้อ ปิดฝาเอาไว้ก่อน รอเดือดก่อนนะ 
น้ำจิ้มของMK ก็หนีไม่พ้นเจ้า2สูตร ทั้งน้ำจิ้มสุกี้สูตรดั้งเดิมและสูตรเด็กน้อย รสชาติที่คุ้นเคย 
แต่รู้สึกว่าสูตรดั้งเดิมมันจะเปรี้ยวๆไปหน่อยนะหรือเค้าปรับสูตรใหม่เพื่อลดมะนาวหว่า ??? ช่างมันเถอะ 
ส่วนใครที่เคยบ่นว่าMKหวงพริก หวงกระเทียม แต่สาขาที่นี่ไม่ใช่นะครับ ให้มาเป็นถาดวางไว้บนโต๊ะเติมได้ตามใจเลย สะใจดีจัง 

น้ำดื่มของที่นี่ก็มีหลายอย่างนะครับ ทั้งชาจีนต้นตำรับ ชานมสูตรเข้มขันสุดๆ กาแฟ ชาเขียว และน้ำอัดลมมีให้เลือกค่อนข้างหลากหลายดีครับ แต่ที่ผมติดใจที่สุดก็ต้องเจ้านี่เลย ชานมสูตรเข้มข้นมาก ถ้าใส่ไข่มุกอีกหน่อยนี้ร้านดังๆเจ๊งแน่นอน พูดเล่นนะครับแต่มันอร่อยจริงๆนะ 

ไม่นานนักอาหารที่สั่งไปค่อยๆทยอยมาแล้วครับ มาในทาวเวอร์สีแดงตามแบบฉบับดั้งเดิม และติ่มซำเนื้อแน่นรสชาติเยี่ยมที่ผมเดินทางมาถึงที่นี่ก็เพื่อเจ้าสิ่งนี้นี่แหละครับ จิ้มกับจิ๊กโฉ่วสูตรเฉพาะของทางร้าน อร่อยสมกับที่เดินทางมาจริงๆ 

ขนมจีบหมูอร่อยแป้งบางเนื้อแน่นสุดๆ ขนมจีบกุ้งเนื้อแน่นเคี้ยวกี่คำก็เจอกุ้ง ฮะเก่าเนื้อแน่นแต่แป้งแต่แป้งเละไปหน่อยไม่ค่อยปลื้ม 

ส่วนหมี่หยกของร้าน MK เหมือนจะเป็นเกรด B หรืออย่างไร เส้นใหญ่ เหนียว กระด้าง ติดกันเป็นพรืด ไม่เหมือนที่เคยทานเมื่อก่อน ผิดหวังเล็กน้อย 

กางออกของสดมาดูกันจะๆ ว่ามีอะไรบ้าง ดูสด น่าอร่อยไม่มีปัญหาเรื่องกลิ่นและสีสันครับ นำจับต้มให้สุกตามระเบียบ คงไม่มีใครทานดิบๆเย็นๆสินะ อิอิ 

จับเนื้อมาลวกๆลองชิมดูครับ นุ่มเด้งมากแต่ไม่ค่อยชอบเท่าไหร่ส่วนตัวคิดว่าเหมือนเนื้อปลอมเลย มันเด้งๆไร้กลิ่นเนื้อชืดมากเลยครับ แต่พอทานกับน้ำจิ้มของที่นี่ก็พอถูไถไปได้ 

ทานไปทานมาชักเริ่มเบื่อ เริ่มเลี่ยน สั่งซาลาเปาหมูแดงมา1เข่ง ไส้อร่อยมากครับ แต่แป้งค่อนข้างจืด และกระด้าง สรุปคือไม่ผ่านครับ 

อิ่มแล้วก็ตบท้ายด้วยของหวานอย่างไอศกรีมเชอร์เบตมะนาว และทับทิมกรอบครับ ไอศกรีมเชอร์เบตของที่นี่เข้มข้นหอมกลิ่นมะนาวดีครับ 

และทับทิมกรอบที่น้ำเเข็งมาล้นหน้า รสชาติใสๆ หอมกลิ่นควันเทียนเล็กน้อย ผสมเนื้อมะพร้าวอ่อนด้วย รสชาติใช้ได้ครับ 

โดยรวมแล้วความเห็นส่วนตัว ผมคิดว่าค่อนข้างคุ้มกับราคา คุณภาพ และความหลากหลายที่ได้รับ ผมให้คะแนน4/5 สำหรับร้านนี้ครับ 

ครั้งหน้าผม Captain Ton จะอาสาพากิน พาเที่ยวครั้งต่อไปอย่าลืมติดตามผมได้ที่นี่ และ FB นะครับ ^ ^